cyanic-selkie/wikianc huggingface dataset:
இந்திய அருங்காட்சியகம், கொல்கத்தா
இந்திய தொகுப்பு
இங்குள்ள முக்கிய இந்தியக் கலைப்பொருட்களில் புத்த ஸ்தூபி இருந்து பர்குத், புத்தர் 'அஸ்தி, அசோகா தூண் போன்றவைகள் அடங்கும், அசோகரது தூணில் உள்ள நான்கு சிங்கம்  இந்தியக் குடியரசின், அதிகாரப்பூர்வ சின்னம் ஆனது. படிம எலும்புக்கூடுகள் வரலாற்றுக்கு முந்தைய விலங்குகள், ஒரு கலை சேகரிப்பு, அரிய தொல்பொருட்கள், விண்கற்கள் போன்ற கலைப்பொருட்களும் இதில் உள்ளன.
இயற்கை வரலாறு
இந்த அருங்காட்சியகத்தில் இயற்கை வரலாற்றுக்காக அர்ப்பணிக்கப்பட்ட நான்கு காட்சியகங்கள் உள்ளன, அதாவது தாவரவியல், பூச்சி, பாலூட்டி மற்றும் பறவை காட்சியகங்கள் என்பன. டைனோசரின் மிகப்பெரிய எலும்புக்கூடு போன்ற வரலாற்றுக்கு முந்தைய கலைப்பொருட்களும் இதில் உள்ளன.
வெளியிணைப்புகள்
பகுப்பு:மேற்கு வங்க அருங்காட்சியகங்கள் பகுப்பு:இந்திய அருங்காட்சியகங்கள்
கரடிக்கல் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கேஜ் (குடைவு விட்டம்)
கேஜ் (ஆங்கிலம்: gauge) என்பது, துப்பாக்கிக் குழலின் உள்விட்டத்தை (குடைவு விட்டம்) விவரிக்க பயன்படும் ஒரு அலகு ஆகும். சுடுகலனின் குழலுள் பொறுந்துகின்ற, ஈயத்தால் ஆன, ஒரு திண்மக் கோளத்தின் எடையில் இருந்து தான் கேஜ் தீர்மானிக்கப் படுகிறது; மேலும் இது (கேஜ்), ஒரு பவுண்டின் பின்னப்பகுதியாக அளக்கப்படும் (கோளத்தின்) எடையின், பெருக்கல் நேர்மாறாக எழுதப்படும்,  எ.கா., ஒரு 12-கேஜ் குடைவுடன், ஒன்றின்கீழ்-பன்னிரண்டு பவுண்டு எடையுள்ள பந்து தான் பொறுந்தும். ஆக ஒரு பவுண்டுக்கு, பன்னிரண்டு 12-கேஜ் குண்டுகள் இருக்கும். இச்சொல் பீரங்கி அளவையியலில் இருந்து வந்தது; பீரங்கிகளும் அதன் இரும்புக் குண்டினை வைத்து தான் அளக்கப்பட்டன, எ.கா. ஒரு 8 பவுண்டர், 8 பவுண்டு (3.6 கிகி) பந்தை சுடும்.
இன்று சிதறுதுமுக்கிகளை குறிப்பிடுவதற்கு, கேஜ் பொதுவாக பயன்படுத்தப் படுகிறது.
கேஜ் கணித்தல்
ஒரு n-கேஜ் விட்டம் உள்ள ஈயப் பந்தின் (அடர்த்தி 11.3 கி/செமீ3 அல்லது 6.6 அவு/அங்3) திணிவு, சர்வதேச ஏவர்தெபுவா (avoirdupois) பவுண்டின் (454 கிராம்) 1/n பாகம் ஆக இருக்கும், அதாவது, ஒரு பவுண்டு எடையுள்ள ஈயத்தை கொண்டு, ஒரே மாதிரியான n ஈயப் பந்துகளை வார்க்க முடியும். ஆக, ஒரு n-கேஜ் சிதறுதுமுக்கி அல்லது n-போர் புரிதுமுக்கியின் தோராயமான குடைவு விட்டத்தை (அங்குலத்தில்) அளிக்கும் சூத்திரம் பின்வருமாறு: dn-ன் மதிப்பை தரும், கணித சூத்திரத்தின் தெளிவுரை: இதை எளிய பாணியில் எழுதினால்: n-கேஜ் சிதறுதுமுக்கியுடைய குழலின் உள்-விட்டத்தை (அங்குலத்தில்), இதை கொண்டு கணிக்கலாம்.
ஆக, விட்டம் அங்குலத்தில் இருக்குமானால், கேஜ் அளவுச் சூத்திரத்தின் மற்றொரு ஆதாரத்தை, குண்டுபொதி பக்கத்தில் காண்க.
பயன்பாட்டில் உள்ள அளவுகள்
வலது|thumb|200x200px|இடமிருந்து வலமாக: .410, 28கே, 20கே, 12கே. வலது|thumb|225x225px|ஐக்கிய-அமெரிக்க 0.25 டாலர் நாணயம் (இடது), மற்றும் ஒரு 10-கேஜ் (3½") குண்டுபொதி (வலது)   ஐக்கிய அமெரிக்காவின் ஒட்டுமொத்த சிதறுதுமுக்கிச் சந்தையில் 50%-க்கு மேல் ஆக்கிரமித்துள்ள, 12 கேஜ் தான் மிக பொதுவான அளவு ஆகும் . இதற்கு அடுத்தபடியாக, 28 கேஜ் மற்றும் .410 போர் ஆகியவை உள்ளன. 10 கேஜ் மற்றும் 16 கேஜ், குறைந்த பயன்பாட்டில் இருந்தாலும், ஐக்கிய அமெரிக்காவில் எளிதில் கிடைக்கக் கூடியதே ஆகும்.
8 மற்றும் 4 கேஜ் போல, 10 கேஜ்ஜுக்கும் அதிகமான அளவுகளில் சிதறுதுமுக்கிகள் மற்றும் குண்டுபொதிகள், அரிதாகவே உள்ளன. ஐக்கிய அமெரிக்காவில், சில உற்பத்தியாளர்கள் மட்டுமே இது போன்ற பெரிய கேஜ்களை தயாரிக்கின்றனர்.
11, 15, 18, 2, மற்றும் 3 கேஜ் குண்டுபொதிகள் எல்லாம் அரிதிலும் அரிதானவை.
அளவுமாற்ற வழிகாட்டி
பலவகை கேஜ் அளவுகளை மற்றும் அவற்றின் எடையையும் கொண்டுள்ள அட்டவணை பின்வருமாறு. சில நேரங்களில் சாரட் வண்டியின் பாதுகாப்புக்காக செய்யப்பட்ட பிளந்தர்பசு துப்பாக்கிகள், 4 கேஜ்ஜை கொண்டிருந்தது. .410 போர் மற்றும் 23மிமீ கேலிபர் ஆகியவை மட்டும் விதிவிலக்கு; அவை உண்மையில் குடைவின் அளவுகள் ஆகும், கேஜ் அல்ல. .410 மற்றும் 23மிமீ, ஆகிய இரண்டையும் வழக்கமான முறையில் அளக்கும் பட்சத்தில், முறையே 67.62 கேஜ் மற்றும் 6.278 கேஜ் ஆக இருக்கும்.
மேற்கோள்கள்
பகுப்பு:சிதறுதுமுக்கி குண்டுபொதிகள் பகுப்பு:நீள அலகுகள்
வேளுர் ஊராட்சி
வேளூர் ஊராட்சி (Velur Gram Panchayat), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2345 ஆகும். இவர்களில் பெண்கள் 1143 பேரும் ஆண்கள் 1202 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கண்ணாமூச்சி (திரைப்படம்)
கண்ணாமூச்சி 1978 ஆம் ஆண்டு வெளிவந்த தமிழ்த் திரைப்படமாகும். ஆர். பட்டாபிராமன் இயக்கத்தில் வெளிவந்த இத்திரைப்படத்தில் சிவகுமார், லதா மற்றும் பலரும் நடித்துள்ளனர்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:சிவகுமார் நடித்த திரைப்படங்கள்
கீழப்பிடாவூர் ஊராட்சி (சிவகங்கை)
கீழப்பிடாவூர் ஊராட்சி, தமிழ்நாட்டின் சிவகங்கை மாவட்டத்தில் உள்ள மானாமதுரை வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1713 ஆகும். இவர்களில் பெண்கள் 840 பேரும் ஆண்கள் 873 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாயனூர் ஊராட்சி
மாயனூர் ஊராட்சி (Mayanur Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4766 பேர் ஆவர். இவர்களில் பெண்கள் 2378 பேரும் ஆண்கள் 2388 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தண்ணீர் தொட்டிச்செடி
வகைப்பாடு
தாவரவியல் பெயர்		:	புரோமிலியா Bromelia
குடும்பம்			:	புரோமிலியேசியீ (Bromeliaceae)
செடியின் அமைப்பு
இச்செடி மரங்களில் தொற்றுத்தாவரமாக வளர்கிறது. இதற்கு தண்டு மிகச் சிறியது. இலைத்தடிப்பாகவும், ரோஜாப்பூ இதழ் அடுக்குபோல் சித்திரப்பூ போல உள்ளது. இவை நடுவில் நீளவாக்கில் குழியுள்ளது. அடியில் ஒன்றோடு ஒன்று பொருத்தி இருக்கும். இதனால் முழுச்செடியும் புனல்போல் இருக்கும். மரத்தின் உச்சி கிளைகளில் இலைகள் வளர்வதால் இவற்றிற்கு நீர் கிடைப்பதில்லை. அவ்வப்போது மழை மற்றும் பனி பெய்தால் கிடைக்கும் நீரை இத்தாவரங்கள் சேமித்து வைத்துக்கொள்ளும். நிறைந்து இருக்கும் நீரில் யுட்ரிக் குளோரியா போன்ற செடிகளும் வாழ்கிறது. மேலும் இதில் சருகும், புழு பூச்சிகளும் இருக்கும்.
வேரின் சிறப்பு அமைவு
தண்டிலிருந்து வரும் வேர் செடியை மரத்தில் தாங்குவதற்கு மட்டுமே பயன்படும். இவ்வேர்கள் உணவை உறிஞ்சுவது கிடையாது. இலையின் அடிகளிலே செதில் போன்ற சுனைகள் வளர்ந்திருக்கும். இவற்றின் வழியாகப் புனலிலுள்ள நீர் உறிஞ்சப்படுகிறது.
காணப்படும் பகுதி
இச்செடி பிரேசில் நாடுகளில் வளர்கிறது. இவற்றில் இனச்செடிகள் உள்ளன.
மேற்கோள்
பகுப்பு:செடிகள் பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
பானாக் வெளி
கணிதத்தில் பானாக் வெளி (Banach space) குறிப்பாக செயல்பாட்டு பகுப்பாய்வில் பயன்படுத்தப்படுகிறது. இது ஒரு முழுமையான நெறிம திசையன் வெளி ஆகும். ஒரு பானாக் இடைவெளி என்பது மெட்ரிக்கு அளவில் திசையன் நீளம், திசையன்களுக்கிடையில் உள்ள தூரம் ஆகியவற்றைக் கணிக்கிறது. ஒரு கோசி வரிசை (Cauchy sequence) காட்சிகளின் இடைவெளியில் நன்கு வரையறுக்கப்பட்ட வரம்பிற்குள் எப்போதும் இணைகிறது. பானாக் வெளிகள் போலந்துக் கணிதவியலாளர் இசுடெப்பான் பானாக் என்பவரின் பெயரால் பெயரிடப்பட்டது, அவர் ஹேன்ஸ் ஹான், எதுவார்த் ஹெல்லி ஆகியோருடன் 1920-1922 இல் முறையாக அறிமுகம் செய்தார். பானாக் வெளிகள் முதன்முதலாக இல்பேர்ட்டு, மோரிசு பிரேச்சே, பிரீகியசு ரீசு ஆகியோரால் செயல்பட்டு வந்தன. செயல்பாட்டு பகுப்பாய்வில் பானாக் வெளிகள்முக்கிய பங்கை வகிக்கின்றன. மற்ற பகுப்பாய்வுப் பகுதிகளில் பானாக் வெளிகளே ஆய்வு செய்யப்படுகின்றன.
வெளி இணைப்புகள்
பகுப்பு:திசையன் வெளிகள்
வெப்ப மண்டலப் பறவை
விளக்கம்
வலது|thumb|சிவப்பு வால் வெப்ப மண்டலப் பறவை இவை 76-102 செ.மீ. நீளம், 94-112 செ.மீ. இறக்க நீளம் ஆகியவற்றைக் கொண்டிருக்கும். இவற்றின் நான்கு விரல்களும் சவ்வால் இணைக்கப்பட்டுள்ளன. இவற்றின் கால்கள் உடலின் கடைசிப் பகுதியில் இருக்கின்றன. ஆதலால் இவற்றால் நடக்க இயலாது. இவை கால்களால் உந்தி நகர்கின்றன.
ஆட்ரியா சாண்டோஸ்
ஆட்ரியா சாண்டோஸ் (Ádria Santos) (பிறப்பு: 1974 ஆகத்து 11) பிரேசிலிலிருந்து வந்து இணை ஒலிம்பிக் விளையாட்டுக்களில் விரைவோட்டத்தில் விளையாடி ஓய்வுபெற்ற வீரர் ஆவார். குறைந்த அளவில் பார்வையற்றவராகப் பிறந்த இவர் 1994 க்குள் பார்வையை முற்றிலுமாக இழந்தார். 1988 முதல் 2008 வரை தொடர்ச்சியாக ஆறு இணை ஒலிம்பிக்கில் டி 11 வகை போட்டிகளில் பங்கேற்ற இவர் ஒவ்வொரு சந்தர்ப்பத்திலும் குறைந்தது ஒரு பதக்கத்தை வென்றார். 2016 கோடைகால இணை ஒலிம்பிக்க்கின் ஆரம்ப விழாவில் இறுதி ஒலிம்பிக் ஜோதியை தாங்கினார்.
ஆரம்ப வரலாறு
1974 ஆம் ஆண்டில் பிறந்த பார்வைக் குறைபாட்டால் பாதிக்கப்பட்ட இவர் பி 2 பிரிவில் விரைவோட்ட வீர்ரராக அறிமுகமானார் (தனது 14 வயதில், 1988 ஆம் ஆண்டில் சியோல் இணை ஒலிம்பிக் போட்டிகளில் பார்வையற்றவர் பிரிவில் அறிமுகமானார்) 1994 ஆம் ஆண்டில், கண்பார்வையின் மொத்த இழப்பு காரணமாக, இவர் முழுமையான பார்வைக் குறைபாடு (டி 10, பின்னர் டி 11) பிரிவில் தனது வாழ்க்கையைத் தொடர்ந்தார். இவரது ஓட்டங்களில் 100 மீட்டர், 200 மீட்டர், 400 மீட்டர், மிகவும் அரிதாக 800 மீட்டர், 4 × 100 மீட்டர் ரிலே ஆகியவை அடங்கும்.
1988 முதல் 2008 வரை கோடைகால இணை ஒலிம்பிக் போட்டிகளின் அனைத்து பதிப்புகளிலும் பங்கேற்ற இவர் 13 பதக்கங்களைப் பெற்றார். அவற்றில் 4 தங்கம், 8 வெள்ளி, ஒரு வெண்கலம். இவர் 1994 முதல் 2011 வரை இணை ஒலிம்பிக் தடகள உலகப் போட்டிகளின் பல்வேறு பதிப்புகளிலும், பரப்பன்-அமெரிக்க விளையாட்டுகளின் மூன்று பதிப்புகளிலும் போட்டியிட்டு, தொடர்ந்து மேடையைப் பெற்றார். 2011 ஆம் ஆண்டில் இவருக்கு நடந்த ஒரு அறுவை சிகிச்சையைத் தொடர்ந்து இவரது சர்வதேச தடகள வாழ்க்கையை முடிவுக்கு வந்தது.
2012 ஆம் ஆண்டில் சர்வதேச இணை ஒலிம்பிக் அமைப்பிலும், பிரேசிலிய இணை ஒலிம்பிக் அமைப்பிலும், கிளோடோல்டோ சில்வா என்பவருடன் சேர்ந்து பிரேசிலைப் பிரதிநிதித்துவப்படுத்தினார். இலண்டனில் நடந்த இணை ஒலிம்பிக் போட்டிகளின் தொடக்க விழாவில் (ஆகத்து 29) அணிவகுத்துச் சென்றார். மேலும், இரண்டு விளையாட்டு வீரர்களும் ஒலிம்பிக் ஜோதியை ஏந்திச் சென்றனர்.
வெளி இணைப்புகள்
பகுப்பு:வாழும் நபர்கள் பகுப்பு:1974 பிறப்புகள் பகுப்பு:இணை ஒலிம்பிக் விளையாட்டுக்கள் பகுப்பு:விளையாட்டு வீரர்கள்
நத்தானியேல் வாலிக்
நத்தானியேல் வாலிக் (Nathaniel Wallich) (28 சனவரி 1786 - 28 ஏப்ரல் 1854) ஒரு அறுவை மருத்துவரும், தாவரவியலாளரும் ஆவார். கோப்பன்கேகன் நகரில் பிறந்த இவரது இயற்பெயர் நேதன் பென் வுல்ஃப். நேதன் வாலிக் என அழைக்கப்பட்ட இவர் பின்னர் நத்தானியேல் ஆனார். ஒரு வணிகரான இவரது தந்தை வுல்ஃப் பென் வாலிக், 18 ஆம் நூற்றாண்டின் இறுதிப் பகுதியில், ஆம்பர்க்குக்கு (Hamburg) அருகில் உள்ள ஓல்சேட்டிய நகரான அல்தோனாவில் இருந்து வந்து கோப்பன்கேகனில் குடியேறியிருந்தார். அறுவை மருத்துவர்களுக்கான றோயல் அக்கடமியில் பட்டம்பெற்ற நத்தானியேல், அவ்வாண்டின் இறுதியில் வங்காளத்தில் இருந்த டானியக் குடியேற்றமாகிய செராம்பூரில் அறுவை மருத்துவராகப் பதவி பெற்றார். ஏப்ரல் 1807 ஆம் ஆண்டில் புறப்பட்டு ஆப்பிரிக்க முனையூடாக அவ்வாண்டு நவம்பர் மாதத்தில் செராம்பூரை அடைந்தார்.
இந்திய வாழ்க்கை
வாலிச்சு ஏப்ரல் 1807 ஆம் ஆண்டு, இந்தியாவிற்கு கப்பல் பயணத்தைத் தொடங்கினார். ஆப்பிரக்க முனை வழியே, செரம்பூர் என்ற இடத்திற்கு நவம்பர் மாதம் வந்தடைந்தார். பல டேனியக் குடியிருப்புகளை, பிரித்தானியர்கள் கைப்பற்றிய போது, பிரடெரிக்சனகூரில்(Frederiksnagore) இவர் சிறையில் அடைக்கப் பட்டார். ஆனால், 1809 ஆம் ஆண்டு உதவித்தொகையுடன், நன்னடத்தையின் காரணமாகத் தண்டனைக்காலம் முடியும் முன்னரே விடுதலை செய்யப் பட்டார். அதன் பின்பு, பிரித்தானிய குடியிருப்புகளில் பதவிப் பெற்று பணியாற்றினார். அப்பொழுது, கொல்கத்தாவின் தாவரவியல் பூங்காவின் தொடக்க வளர்ச்சிக்கு இவர் பாடுபட்டார். அப்பொழுது அமைத்த உலர் தாவரகத்தில், பல புதிய தாவரங்களை, தாவரவியல் முறைப்படி விவரித்தார். பின்பு, அந்த புதிய தாவரங்களின், உலர் தாவரக மாதிரிகளை, ஐரோப்பிய நாடுகளுக்கு பரவலாக வழங்கினார். அதனால் பல தாவரங்களின் பெயர்களுக்குப் பின்னால், தாவரவியல் பெயரீட்டு முறையின் படி, பின்னொட்டாக அவரது பெயர் இடப்படுகிறது. எடுத்துக்காட்டாக, Justicia lobelioides Wall. இதில் Wall. என்பது இந்த தாவரவியல் அறிஞரைக் குறிக்கும் சொற்சுருக்கம் ஆகும். இறுதியாக பிரித்தானிய அரசின் உயரிய விருதைப்(Fellowship of the Royal Society (FRS)) பெற்றார்.
மேற்கோள்கள்
பகுப்பு:இந்தியாவில் பணியாற்றிய வெளிநாட்டவர் பகுப்பு:தாவரவியலாளர்கள் பகுப்பு:டென்மார்க் அறிவியலாளர்கள் பகுப்பு:1786 பிறப்புகள் பகுப்பு:1854 இறப்புகள்
எலபானா அருவி
எலபானா அருவி (Elabana Falls) என்பது ஆஸ்திரேலியாவின் குயின்ஸ்லாந்து மாநிலத்தின் தென்கிழக்கு பிராந்தியத்தில் உள்ள லாமிங்டன் தேசிய பூங்காவிற்குள் அமைந்துள்ள ஒரு அடுக்கு அருவி ஆகும்.
வெளி இணைப்புகள்
பகுப்பு:ஆஸ்திரேலிய அருவிகள் பகுப்பு:குயின்ஸ்லாந்து
மலாய் விக்கிப்பீடியா
வெளி இணைப்புகள்
பகுப்பு:மொழிவாரி விக்கிப்பீடியாக்கள்
அடிஸ் அபாபா
அடிஸ் அபாபா (Addis Ababa) எத்தியோப்பியாவினதும் ஆப்பிரிக்க ஒன்றியத்தினதும் தலைநகரம் ஆகும். ஆப்பிரிக்க ஒன்றியத்தின் முன்னோடி அமைப்பான ஆப்பிரிக்க ஒற்றுமை அமைப்பின் தலைநகரமாகவும் இதுவே இருந்தது. 1886 ஆம் ஆண்டில் நிறுவப்பட்ட இந்த நகரம், எத்தியோப்பியாவின் மிகப்பெரிய நகரமும் ஆகும். 2007 ஆம் ஆண்டுக் கணக்கெடுப்பின்படி அடிசு அபாபாவின் மக்கள்தொகை 3,384,569 ஆகும். இது ஒரு நகரமாகவும் அதே வேளையில் ஒரு மாநிலமாகவும் விளங்குகிறது. ஆப்பிரிக்க வரலாற்றில் இதன் ராசதந்திர மற்றும் அரசியல் முக்கியத்துவம் காரணமாக இது ஆப்பிரிக்காவின் தலைநகரம் எனவும் அழைக்கப்படுவது உண்டு. 80 க்கும் மேற்பட்ட மொழிகளைப் பேசும், அதே எண்ணிக்கை கொண்ட தேசிய இனத்தவர் வாழும் எத்தியோப்பியாவின் பல பகுதிகளிலுமிருந்தும் மக்கள் வந்து இந்நகரத்தில் குடியேறியுள்ளனர். அடிசு அபாபா கடல் மட்டத்தில் இருந்து 7,726 அடிகள் (2355 மீட்டர்கள்) உயரத்தில் உள்ளது.
மேற்கோள்கள்
பகுப்பு:ஆப்பிரிக்கத் தலைநகரங்கள் பகுப்பு:எத்தியோப்பியா பகுப்பு:தலைநகரம் தொடர்பான குறுங்கட்டுரைகள் பகுப்பு:எத்தியோப்பியா நகரங்கள்
கிறிஸ் ஹெம்ஸ்வர்த்
இவர் ஸ்டார் ட்ரெக் (2009), இசுநொவ் வைட் தி அண்ட் தி ஹன்ட்ச்மேன் (2012), ரஷ் (2013), பிளக்கட் (2015) போன்ற பல திரைப்படங்களிலும், 2011 ஆம் ஆண்டு முதல் மார்வெல் திரைப் பிரபஞ்சத் திரைப்படங்களான தோர், தி அவேஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற படங்களில் தோர் என்ற கதாபாத்திரத்தில் நடித்துள்ளார்.
ஆரம்பகால வாழ்க்கை
கிறிஸ்டோபர் ஹெம்ஸ்வொர்த் ஆகத்து 11, 1983 ஆம் ஆண்டு மெல்பேர்னில் பிறந்தார். இவரின் தாயார் ஒரு ஆங்கில பாட ஆசிரியை மற்றும் தந்தை ஒரு சமூக சேவை ஆலோசகர் ஆவார். இவர் ஹீத்மாண்ட் என்ற கல்லூரியில் உயர்நிலை படிப்பை படித்தார். இவருக்கு லியம் ஹெம்ஸ்வர்த் மூத்தசகோதரும் மற்றும் லூக் ஹெம்ஸ்வர்த் என்ற இளையசகோதரும் உண்டு. இவர்களும் நடிகர்களாக உள்ளனர்.
தொழில்
இவர் 2011 ஆம் ஆண்டில் மார்வெல் திரைப் பிரபஞ்சத் திரைப்படங்களில் மீநாயகன் தோர் என்ற கதாப்பாத்திரத்தில் நடித்தார். இந்த திரைப்படத்திற்கு இவர் முதலில் லோகி என்ற கதாபாத்திரத்திற்கு தேர்வு செய்யபப்ட்டர், பின்னர் இவரின் உடல் அமைப்பு காரணமாக லோகி கதாபாத்திரத்தில் இருந்து தோர் வேடத்திற்கு தெரிவு செய்யப்பட்டார். இந்த படம் வெளியாகி நேர்மறையான விமர்சனங்களைப் பெற்று உலகளவில் 449.3 மில்லியன் அமெரிக்க டாலர்களை வசூலித்து, 2011 இல் 15வது அதிக வசூல் செய்த திரைப்படமாகவும் ஆனது. அதை தொடர்ந்து தி அவேஞ்சர்ஸ் (2012), தோர்: த டார்க் வேர்ல்டு (2013), அவெஞ்சர்ஸ்: ஏஜ் ஆஃப் அல்ட்ரான் (2015), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), தோர்: லவ் அண்ட் தண்டர் (2022) போன்ற திரைப்படங்களில் நடித்துள்ளார்.
தனிப்பட்ட வாழ்க்கை
இவர் 2010 ஆம் ஆண்டு ஆரம்பத்தில் இசுபானிய நடிகை மற்றும் வடிவழகியான எல்சா படாகி என்பவர் காதலித்து வந்தார், டிசம்பர் 2010ம் ஆண்டு இருவரும் திருமணம் செய்து கொண்டனர். இவர்களுக்கு 2012 ஆம் ஆண்டு ஒரு பெண் குழந்தை பிறந்தது. அவருக்கு இந்தியா ரோஸ் என பெயர்சூட்டப்பட்டது. மார்ச் 2014 இல் டிரிசுதான் மற்றும் சாஷா என்ற இரட்டை மகன்கள் பிறந்தது.
வெளி இணைப்புகள்
பகுப்பு:1983 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் திரைப்பட நடிகர்கள் பகுப்பு:ஆஸ்திரேலிய தொலைக்காட்சி நடிகர்கள் பகுப்பு:ஆஸ்திரேலிய நிகழ்பட விளையாட்டு நடிகர்கள் பகுப்பு:ஆத்திரேலிய குரல் நடிகர்கள் பகுப்பு:லோகி விருது வென்றவர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள்
பிக்காசோவின் ஆப்பிரிக்கக்காலம்
பிக்காசோவின் ஆப்பிரிக்கக் காலம் (Picasso's African Period) என்பது, ஆப்பிரிக்க சிற்பங்களினாலும், மரபுவழி ஆப்பிரிக்க முகமூடிகளினாலும் தூண்டப்பட்டு பாப்லோ பிக்காசோ ஒரு குறிப்பிட்ட பாணி ஓவியங்களை வரைந்த காலப்பகுதியாகும். இக்காலப்பகுதி 1906 முதல் 1909 வரையானது. பிக்காசோவின் நீலக்காலம், இளஞ்சிவப்புக்காலம் ஆகியவற்றைத் தொடர்ந்து வந்த இந்த முன்-கியூபிசக்காலத்தை நீக்ரோக் காலம் அல்லது கருப்புக் காலம் என்றும் அழைப்பதுண்டு.
சூழ்நிலையும் காலமும்
பிரெஞ்சுப் பேரரசு துணை-சகாராப் பிரதேசத்துக்கு விரிவுபடுத்தப்பட்டதைத் தொடர்ந்து, ஆப்பிரிக்கக் கலைப்பொருட்கள் பாரிசு அருங்காட்சியகங்களுக்கு கொண்டுவரப்பட்டன. ஆப்பிரிக்க இராச்சியமான டகோமி பற்றிய தன்னின ஊனுண்ணல் முதலியவை தொடர்பான பல மிகைப்படுத்தப்பட கதைகள் பத்திரிகைகளில் வெளிவரலாயின. யோசெப் கான்ராடின் பிரபலமான புத்தகத்தில் பெல்சிய காங்கோவில் ஆப்பிரிக்கர்கள் முறைகேடாக நடத்தப்பட்டது குறித்து வெளிப்படுத்தப்பட்டிருந்தது. ஆப்பிரிக்கா குறித்த ஆர்வம் ஏற்பட்டிருந்த இச் சூழ்நிலையில் பிக்காசோ அவரது சில ஆக்கங்களுக்கான அகத்தூண்டலுக்காக ஆப்பிரிக்கக் கலைப்பொருட்களை நாடியது இயல்பானதே. அத்துடன், என்றி மட்டிசு (Henri Matisse) ஆப்பிரிக்காவின் டான் மக்களின் முகமூடியொன்றைக் காட்டியது பிக்காசோவுக்கு ஆர்வத்தைத் தூண்டியது.
1907 மே அல்லது யூன் மாதத்தில், இனவரைவியல் அருங்காட்சியகத்தில் ஆப்பிரிக்கக் கலைகளைப் பார்த்துக்கொண்டிருந்தபோது பிக்காசோவுக்கு ஒரு புலப்பாட்டு அனுபவம் ஏற்பட்டது. பிக்காசோவின் ஆப்பிரிக்கக் கலைபற்றிய கண்டுபிடிப்பு, அவரது அவிக்னனின் இளம் பெண்கள் என்னும் ஓவியத்தின் (1907 மே மாதத்தின் தொடங்கப்பட்டு அதே ஆண்டு யூலையில் மீண்டும் வேலை செய்யப்பட்டது), குறிப்பாக வலது பக்கத்திலிருக்கும் இரண்டு உருவங்களின் பாணி மீது செல்வாக்குக் கொண்டிருந்தது.
அவிக்னனின் இளம் பெண்கள் ஓவியம், ஒரு முன்-கியூபிச ஆக்கமாகப் பார்க்கப்பட்டாலும், 1910ல் பகுப்பாய்வுக் கியூபிசம் தொடங்குவதற்கு முன்னர் பிக்காசோ ஆப்பிரிக்கக் கலைகளிலிருந்து பெறப்பட்ட பாணியொன்றைத் தொடர்ந்து உருவாக்கினார். ஆப்பிரிக்கக்காலப் பாணியிலான பிக்காசோவின் பிற ஓவியங்கள், பெண்ணின் மார்பளவு ஓவியம் (1907, தேசிய கலையகம், பிராக்), தாயும் பிள்ளையும் (1907 வசந்தகாலம், பிக்காசோ அருங்காட்சியகம், பாரிசு), உயர்த்திய கைகளுடன் வெற்றுடம்புப்பெண் (டைசன்-போர்னெமிசா அருங்காட்சியகம், மாட்ர்ட், எசுப்பெயின்), மூன்று பெண்கள் (வசந்தகாலம் 1908, ஏர்மிட்டேச் அருங்காட்சியகம், சென் பீட்டர்சிபர்க்) ஆகிய ஓவியங்களும் அடங்கும்.
உசாத்துணைகள்
பகுப்பு:ஓவியப்பாணிகள் பகுப்பு:பாப்லோ பிக்காசோ
ஜார்ஜ் டி. நைட்
'''ஜார்ஜ் டி. நைட் ' (George T. Knight '', பிறப்பு: நவம்பர் 22 1795, இறப்பு: ஆகத்து 25 1867),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளில் கலந்து கொண்டுள்ளார். 1820-1837 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[http://www.cricketarchive.co.uk/Archive/Players/30/30825/30825.html ஜார்ஜ் டி. நைட் ] - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1795 பிறப்புகள் பகுப்பு:1867 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
சித்தூர் வி. நாகையா
'''சித்தூர் வி. நாகையா' (இயற்பெயர்: வுப்பலதடியம் நாகையா'', தெலுங்கு: వుప్పలదడియం నాగయ్య; 28 மார்ச் 1904 - 30 டிசம்பர் 1973) ஆந்திர மாநிலத்தைச் சேர்ந்த தென்னிந்தியத் திரைப்பட நடிகர்.. நடிகராக மட்டுமல்லாது திரைப்படவுலகில் இசையமைப்பாளர், இயக்குநர், தயாரிப்பாளர், எழுத்தாளர், பின்னணிப் பாடகர் என பன்முகத் திறனுடன் பங்காற்றியவர்.
மேற்கோள்கள்
பகுப்பு:1904 பிறப்புகள் பகுப்பு:1973 இறப்புகள் பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:கன்னடத் திரைப்பட நடிகர்கள் பகுப்பு:கலைமாமணி விருது பெற்றவர்கள் பகுப்பு:பத்மசிறீ விருது பெற்ற திரைப்படத் துறையினர் பகுப்பு:தேசிய திரைப்பட விருது வென்றவர்கள் பகுப்பு:தெலுங்கு மக்கள் பகுப்பு:தெலுங்குத் திரைப்பட இயக்குநர்கள் பகுப்பு:சித்தூர் மாவட்ட நபர்கள்
லூர்துகிரி
லூர்துகிரி (Lourdugiri) இந்தியாவின் தமிழ்நாடு மாநிலத்தின் கன்னியாகுமரி மாவட்டம், விளவங்கோடு வட்டத்திலுள்ள இடைக்கோடு பேரூராட்சியில் அமைந்த சிற்றூர்.
அறிமுகம்
லூர்துகிரி என்பது கோட்டாறு மறைமாவட்டததிற்கு உட்பட்ட ஒரு கத்தோலிக்க பங்கின் பெயராகும். இங்கு தூய லூர்து அன்னை கோயில் அமைந்துள்ளதால் இது லூர்துகிரி எனப்பட்டது. கிரி என்பது பாறைப்பகுதியைக் குறிப்பிடும் சொல். தூய லூர்து அன்னை கொலு வீற்றிருந்து அருள்பாலிக்கும் குன்று என்று பொருள் கொள்ளலாம்.
மஞ்சாலுமூடு, முதப்பன்கோடு, உத்திரங்கோடு, அண்டுகோடு, பிலாவிளை போன்றவை இதன் அருகமைந்த ஊர்களாகும்.
சமூக நிலை
லூர்துகிரி பங்கில் சரியாக 450 கத்தோலிக்கக் குடும்பங்கள் உள்ளன. இப்பங்கிற்கு உட்பட்ட பகுதியில் இப்பங்கிற்கு உட்படாத சிரியன்கத்தோலிக்க, பிற கிறித்தவசபை மற்றும் பிற சமய குடும்பங்கள் சுமார் 1000 உள்ளன. இவர்கள் பல சாதிப் பிரிவுகளைச் சார்ந்தவர்களாவும் உள்ளனர். எனினும் மக்கள் இங்கு நல்லிணக்கத்தோடு வாழ்ந்து வருகின்றனர். மக்கள் சபை மாறி திருமணம் செய்வது பரவலாக இருந்தாலும் சாதி மாறி திருமணம் செய்வது அரிதாகவே உள்ளது. தமிழ்நாடு-கேரளம் எல்லைக்கு அருகில் இந்த ஊர் அமைந்துள்ளதால் பேச்சு வழக்கில் மலையாள மொழிக்கலப்பு அதிகமாகவே இருக்கிறது.
கல்வி நிலை
இப்பகுதியிலுள்ள மக்கள் பெரும்பாலும் பள்ளிப்பருவத்தோடு தங்கள் கல்வியை முடித்துக்கொண்டவர்கள். இன்றைய தலைமுறை கல்வியின் சிறப்பை உணர்ந்துள்ளது என்று கூறலாம். இப்போது உயர்கல்வி கற்போர் எண்ணிக்கை வளர்ந்து வருகிறது. குறிப்பாக, தொழிற்கல்வியில் நாட்டம் ஏற்பட்டுள்ளது. இப்பகுதியில் அரசு உதவி பெறும் தனியார் மேனிலைப் பள்ளியும், பல ஆங்கில வழி பள்ளிக்கூடங்களும் உள்ளன. லூர்துகிரியில் தொடக்கப்பள்ளி ஒன்று தொடங்கப்பட்டு இடைக்காலத்தில் நிறுத்தப்பட்டுள்ளது. தற்போது மாணவமாணவியர் தொலைவிலுள்ள பள்ளிகளுக்கும் சென்று படிக்கின்றனர்.
திருக்கோயில்
லூர்துகிரி குன்றில் உச்சியில் கவின் மிகு லூர்து அன்னை கோயில் அமைந்துள்ளது. இச்சுற்றுவட்டாரத்திலேயே முதன்முதல் அமைந்த கிறித்தவ கோயில் இதுவாகும். இது 1938 ஆம் ஆண்டு அர்ச்சிக்கப்பட்டுள்ளது. இக்கோயில் விரிவுபடுத்தப்பட்டு புதுப்பிக்கப்பட்டு 12.08.1998 இல் மறுஅர்ச்சிப்பு செய்யப்பட்டுள்ளது. தற்போது இது சிலுவை வடிவில் அமைந்துள்ளது. கோயிலின் தெற்கு புற கோபுரம் 1998 ஆம் ஆண்டு கட்டப்பட்டது. கோயிலின் சுவர்கள் அனைத்தும் கருங்கற்களால் ஆனவை என்பது குறிப்பிடத்தக்கது.
நிர்வாகம் மற்றும் அமைப்புகள்
கோட்டாறு மறைமாவட்டத்திற்கு உட்பட்டு பங்கு அருட்பணிப் பேரவை பங்குத் தந்தையின் தலைமையில் பங்கை நிர்வகித்து வருகிறது. பதினொரு அன்பியங்களிலிருந்து தேர்வு செய்யப்பட்டவர்களும், சபைகள் இயக்கங்களின் பிரதிநிதிகளும் பங்குத்தந்தையால் நியமிக்கப்பட்டவர்களும் இப்பேரவையில் இடம் பெறுவர்.
நிறுவனங்கள்
24.07.1983 இல் கைத்தறி கூடம் அமைக்கப்பட்டு செயல்பட்டு வந்துள்ளது. தற்போது இப்பணி நடைபெறவில்லை, அதற்கான கூடமும் மறைந்து போய்விட்டது. அறிவகம் ஒன்று அமைந்துள்ளது. அன்னை அரங்கம் பொது மற்றும் தனி நிகழ்வுகளுக்காக பயன்படுத்தப்பட்டுவருகிறது. பங்கின் எல்லைக்குள் அமைந்துள்ள சீவ சோதி தொழிற்பயிற்சி கூடம் மறைமாவட்ட நேரடி நிர்வாகத்தில் செயல்பட்டுவருகிறது.
வழிபாடுகள்
மக்கள் வழிபாட்டிலும் செப உணர்விலும் ஆர்வம் மிகுந்தவர்கள். ஒவ்வொரு ஞாயிற்றுக் கிழமையும் காலை 08 30 மணிக்கு திருப்பலி நடைபெறுகிறது. இதில் பெரும்பாலும் அனைத்து கத்தோலிக்கர்களும் பங்கேற்கின்றனர். இடைவிடா சகாய அன்னையின் நவநாள் செபமும் திருப்பலியும் புதன் கிழமை மாலை 06.30 க்கு நடைபெறுகிறது. சனிக்கிழமை காலை 07.00 மணிக்கு சிறார் திருப்பலி நடைபெறுகிறது. இதில் சுமார் ஐம்பது சிறார்கள் பங்கேற்கிறார்கள். பங்கு குடும்ப விழா லூர்தன்னையின் நாள்படி திருவிழாவை ஒட்டி (பிப்ரவரி 11)ஐந்து நாள்கள் நடைபெறுகின்றது.
அருட்பணியாளர்கள்
தனிப்பங்கான நாள் முதல் பல அருள் தந்தையர்கள் இங்கு பணியாற்றியுள்ளார்கள். அவர்கள் பின்வருமாறு: முதல் பணியாற்றி வருகிறார்.
guuh
பகுப்பு:கன்னியாகுமரி மாவட்டத்திலுள்ள கிராமங்கள்
கிளைக்கால் டைசிடீயரேட்டு
கிளிசரால் டைசிடீயரேட்டு (Glycol distearate) என்பது C38H74O4  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சிடீயரிக் அமிலம் மற்றும் எத்திலீன் கிளைக்கால் இரண்டும் வினைபுரிவதால் உருவாகும் ஒரு டையெசுத்தர் கிளைக்கால் டைசிடீயரேட்டு ஆகும். இச்சேர்மம் பெரும்பாலும் சுகாதாரம் மற்றும் ஒப்பனைப் பொருட்களில் காணப்படுகிறது. அங்கு ஒளியியல் விளைவுகளை உருவாக்கவும், ஈரப்பதமுட்டியாகச் செயல்படவும் பயன்படுத்தப்படுகிறது.
தயாரிப்பு
சிடீயரிக் அமிலம் (அல்லது சிடீயரிக் அமில எசுத்தர்கள்) எத்திலீன் கிளைக்காலுடன் சேர்க்கப்பட்டு எசுத்தராக்கல் வினைக்கு உட்படும்போது கிளிசரால் டைசிடீயரேட்டு உருவாகிறது. சிடீயரிக் அமிலம் எத்திலீன் ஆக்சைடுடன் வினைபுரிவதாலும் இச்சேர்மம் உருவாகிறது.
பயன்பாடுகள்
மெல்லிய தட்டுகளாக கிளைக்கால் டைசிடீயரேட்டை படிகமாக்கும்போது உருவாகும்  திரவங்களும் அரைத்திண்மக் கரைசல்களும் ஒளிரும் தோற்றத்தைக் கொடுக்கின்றன. மழைக்குளியல் திரவங்கள் போன்ற தனிநபர் உடல்நலப் பாதுகாப்ப்பு பொருள்களிலும், தோலை ஈரப்பதத்துடன் வைத்திருக்க உதவும் ஈரப்பதமுட்டிகளிலும் இவ்வொளிர் கரைசல்களை உற்பத்தியாளர்கள் பயன்படுத்துகிறார்கள். பொதுவாக நுண்ணோக்கியலில் ஓர் உட்பொதியும் முகவராக கிளைக்கால் டைசிடீயரேட்டு பயன்படுத்தப்படுகிறது.
மேற்கோள்கள்
பகுப்பு:எசுத்தர்கள் பகுப்பு:ஒப்பனை வேதிப்பொருட்கள் பகுப்பு:கொழுப்பு அமில எசுத்தர்கள் பகுப்பு:சிடீயரேட்டுகள்
லோக்தந்திரிக் ஜனதா தளம்
லோக்தந்திரிக் ஜனதா தளம் (லோஜத) என்பது இந்தியாவில் இந்தியத் தேர்தல் ஆணையத்தால் அங்கீகரிக்கப்படாத பதிவு செய்யப்பட்ட அரசியல் கட்சியாகும். இது மே 2018-ல் ஷரத் யாதவ் மற்றும் அலி அன்வர் ஆகியோரால் தேசிய அளவில் தொடங்கப்பட்டது. பீகாரில் பாரதிய ஜனதா கட்சியுடனான கூட்டணியின் காரணமாக யாதவ் ஐக்கிய ஜனதா தளத்திலிருந்து பிரிந்து இந்த கட்சி உருவாக்கினார். இக்கட்சி 20 மார்ச் 2022 அன்று இராச்டிரிய ஜனதா தளத்துடன் இணைந்தது.
பாம்செப்-ன் அரசியல் பிரிவான பகுசன் முக்தி கட்சி லோக்தந்திரிக் ஜனதா தளத்துடன் இணைக்கப்பட்டது. பகுஜன் முக்தி கட்சியின் தற்போதைய தலைவராக பிரவேந்திர பிரதாப் சிங் உள்ளார். வீரேந்திர குமார் தலைமையிலான கேரள ஜனதா தளத்தின் வீரேந்திர குமார் பிரிவும் இக்கட்சியுடன் இணைந்தது. தற்போது இக்கட்சிக்குக் கேரள சட்டமன்றத்தில் 1 பிரதிநிதி உள்ளார்.
2022 மார்ச் 20 அன்று லோக்தந்திரிக் ஜனதா தளம் இராச்டிரிய ஜனதா தளத்துடன் இணைந்தது. 2024 மக்களவைத் தேர்தலுக்கு ஒன்றிணைந்த எதிர்க்கட்சியை முன்வைக்க, முன்னாள் ஜனதா தளம் பிரிவுகள் மற்றும் இதே போன்ற கொள்கைகளைக் கொண்ட பிற கட்சிகளை மீண்டும் இணைக்கும் பணியை சரத் யாதவ் மேற்கொண்டார்.
வெளி இணைப்புகள்
பகுப்பு:இந்திய அரசியல் கட்சிகள் பகுப்பு:தலித்திய அரசியல் பகுப்பு:2018-இல் உருவாக்கப்பட்ட அமைப்புகள்
வயலார் ஊராட்சி
வயலார் (Vayalar) என்பது இந்தியாவில் உள்ள கேரளா மாநிலத்தில் சேர்த்தலை வட்டத்தில் உள்ள ஒரு கிராமம்.
விவரம்
வயலார் தெற்கு கேரள நகரமான, சேர்த்தளாவில் இருந்து 5 கிமீ தொலைவில் உள்ளது.
பள்ளிகள்
வயலாரில் 2 கீழ்நிலைப் பள்ளிகளும், ஒரு உயர்நிலைப் பள்ளியும் உள்ளன. இவை அரசுப் பள்ளிகள். உயர்நிலைப் பள்ளிக்கு மலையாளக் கவிஞர் வயலார் ராமவர்மா பெயரிடப்பட்டது. வயலார் வடக்கு கீழ் தொடக்கப் பள்ளி, எட்டுபுரக்கல் சாலையில் அமைந்துள்ள அரசு தொடக்கப் பள்ளியாகும். பலர் கல்விக்காக சேர்த்தலா நகரத்திலும், அருகிலுள்ள பட்டணக்காடு பகுதியிலும் உள்ள பள்ளிகளை நம்பியிருக்கிறார்கள்.
பொருளாதாரம்
இங்குள்ள மக்களின் முக்கிய வாழ்வாதாரம் கயிறு தயாரித்தல், மீன் பிடித்தல், இறால் வளர்ப்பு ஆகியவை ஆகும். அதிக எண்ணிக்கையிலான மக்கள் திறண்மிகு அல்லது திறணற்ற தொழிலாளர்களாக வேலை செய்கிறார்கள். இவர்கள் தென்னை நார்த் தொழில், கட்டுமானத் தொழில், கடல் உணவுத் தொழில் மற்றும் அருகிலுள்ள சேர்தலா மற்றும் கொச்சி நகரம் பல்வேறு வணிகங்களில் வேலைவாய்ப்பைக் கொண்டுள்ளனர்.
கம்யூனிஸ்ட் நினைவகம்
thumb|கம்யூனிஸ்ட் நினைவகம் thumb|கவிஞர் வயலார் ராமவர்மா thumb|நாகம் குளங்கரா கோவில் thumb|இராம வர்மா ஸ்மிருதி மண்டபம் வயலாரின் முக்கிய அடையாளமாக "இரத்த சாட்சி மண்டபம்" உள்ளது. இது 1946 இல் திருவிதாங்கூர் சர். சி.பி. ராமசாமி ஐயர் ஆட்சிக்கு எதிராகப் போராடி இறந்த நூற்றுக்கணக்கானவர்களின் நினைவாக அமைக்கபட்டது. இந்தக் கிளர்ச்சியை இந்தியப் பொதுவுடைமைக் கட்சி ஏற்பாடு செய்தது. டி. வி. தாமஸ், எம். என். கோவிந்தன் நாயர், குந்திரிச்சேரியில் குமார பணிக்கர் (வயலார் ஸ்டாலின்), குந்திரிசேரில் சி. வேலாயுதன் (வயலார் மூப்பன்) போன்ற பலர் கிளர்ச்சிக்கு தலைமை தாங்கி தண்டனைகளைப் பெற்றனர். வயலார் கிளர்ச்சியின் போதும் அதற்குப் பின்னரும் குந்திரிசேரில் குடும்பத்தைச் சேர்ந்த பலர் கொல்லப்பட்டனர் அல்லது கைது செய்யப்பட்டனர். கிளர்ச்சியாளர்கள் மர ஈட்டிகளைத் தவிர வேறு எந்த ஆயுத்ததையும் கொண்டவர்களாக இருக்கவில்லை. அவர்கள் பழைய திருவிதாங்கூர் மாநிலத்தின் துப்பாக்கி ஏந்திய காவல்துறையினரால் பிடிக்கபட்டனர். இந்த நிகழ்வு மலையாள நாட்காட்டி படி துலாம் 10 ஆம் தேதி நடந்தது. இன்றளவும் 'துலாம் பாத்து' (துலாம் 10ம் தேதி) வெகு விமரிசையாக அனுசரிக்கப்படுகிறது.
நிர்வாகம்
இது (சேர்த்தலை) சட்டமன்றத் தொகுதியின் கீழ் வரும் ஊராட்சி.
என். கிருஷ்ணசாமி ரெட்டி
'''என். கிருஷ்ணசாமி ரெட்டி''' (N. Krishnaswami Reddy) (1913 -. 7 திசம்பர் 2002) என்பவர் இந்திய வழக்கறிஞர் ஆவார். இவர் சென்னை மாநிலத்தின் அரசு தலைமை வழக்கறிஞராக 1964 - 1966 காலக்கட்டத்தில் பணியாற்றினார். பின்னர் சென்னை உயர் நீதிமன்ற நீதிபதியாக பொறுப்பேற்றார்.
வயலார் ஊராட்சி
குறிப்பிடத்தக்கவர்கள்
thumb|இரக்த சாட்சி மண்டபம்
என். கிருஷ்ணசாமி ரெட்டி
ஆரம்பகால வாழ்க்கை
இவர் 1913 இல் ரெட்டிபாளையத்தில் பிறந்த்தார். தன் படிப்பை செங்கல்பட்டில் உள்ள, செயின்ட் கொலம்பஸ் உயர்நிலைப்பள்ளியிலும், உயர் கல்வியை சென்னை கிறிஸ்தவ கல்லூரியில் பயின்றார் பின்னர், சென்னை சட்டக் கல்லூரியில் சட்டப்படிப்பு முடித்ததும், 1939 திசம்பர் 11  அன்று சென்னை உயர் நீதிமன்றத்தில் வழக்கறிஞராக சேர்ந்தார்.
வயலார் ஊராட்சி
புற இணைப்புகள்
பகுப்பு:ஆலப்புழை மாவட்டத்தில் உள்ள ஊராட்சிகள்
என். கிருஷ்ணசாமி ரெட்டி
தொழில்
கிருஷ்ணசாமி ரெட்டி சென்னை உயர்நீதிமன்றத்தில் அரசு வழக்கறிஞராக நியமிக்கப்பட்ட 1960 திசம்பர் வரை சென்னை உயர் நீதிமன்றத்திலும், செங்கல்பட்டில் உள்ள துணை நீதிமன்றத்திலும் வழக்கறிஞர் பணியை மேற்கொண்டர். 1964 ஆம் ஆண்டில், இவர் சென்னை மாநிலத்தின் அரசு தலைமை வழக்கறிஞராக நியமிக்கப்பட்டு, 1966 சூலை 8, வரை பணியாற்றினார். அப்போது இவர் சர்ச்சைக்குரிய வகையில் உயர் நீதிமன்ற ஆயத்திற்கு நியமிக்கப்பட்டார்.
இறப்பு
கிருஷ்ணசாமி ரெட்டி 2002 திசம்பர் 7 அன்று இறந்தார்.
குறிப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:தமிழ்நாடு தலைமை வழக்குரைஞர்கள் பகுப்பு:2002 இறப்புகள் பகுப்பு:1913 பிறப்புகள்
பின்னையூர் ஊராட்சி
பின்னையூர் ஊராட்சி (Pinnaiyur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5123 ஆகும். இவர்களில் பெண்கள் 1958 பேரும் ஆண்கள் 1876 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சுற்றியுள்ள ஊர்கள்
கோவிலூர், நெடுவாக்கோட்டை ஆகியவை, இதன் அருகில் உள்ள ஊர்களாகும்.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாலூர்காட்
பாலூர்காட் (Balurghat (pron:ˌbʌlʊəˈgɑ:t) இந்தியாவின் மேற்கு வங்காளம் மாநிலத்தில் உள்ள தெற்கு தினஜ்பூர் மாவட்த்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடக்கே 295 கிலோ மீட்டர் தொலைவில் உள்ள்து. இந்நகரம் 11 கிலோ மீட்டர் பரப்பளவு கொண்டது. இந்நகரத்திலிருந்து 3 கிலோ மீட்டர்  தொலைவில் வங்காளதேசத்தின் எல்லை உள்ளது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 24 வார்டுகளும், 37,949 வீடுகளும் கொண்ட பாலூர்காட் நகரத்தின் மொத்த மக்கள்தொகை 1,53,279 ஆகும். அதில் ஆண்கள் 76,730  மற்றும் பெண்கள் 76,549  உள்ளனர். ஆறு வயதிற்குட்பட்ட குழந்தைகள் 10823 (7.06%) ஆகவுள்ளனர். பாலின விகிதம் 1000 ஆண்களுக்கு, 998 பெண்கள் வீதம் உள்ளனர். சராசரி எழுத்தறிவு 91.10% ஆகவுள்ளது. மக்கள்தொகையில் இந்துக்கள் 98.74%, முஸ்லீம்கள் 0.49%, கிறித்தவர்கள் 0.38% மற்றும் பிறர்  0.38% ஆகவுள்ளனர்.
போக்குவரத்து
பாலூர்காட் தொடருந்து நிலையத்திலிருந்து ஹவுரா, சிலிகுரி, மால்டா, சியால்டா நகரங்களுக்கு தொடருந்துகள் செல்கிறது. தேசிய நெடுஞ்சாலை எண் 512 பாலூர்காட் நகரத்தின் வழியாக கூச் பெகர், சிலிகுரி, துர்காபூர், மால்டாவிற்கு பேருந்துகள் செல்கிறது.
வெளி இணைப்புகள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
நௌல்ஸ் (மிடில்செக்ஸ் துடுப்பாட்டக்காரர்)
நௌல்ஸ்  Knowles (Middlesex, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1797 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
நௌல்ஸ் (மிடில்செக்ஸ் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள்
நிலக்கரிச் சுரங்க ஒதுக்கீட்டு முறைகேடு, இந்தியா
உச்சநீதிமன்ற விசாரணை
1993ம் ஆண்டிலிருந்தே பாஜக ஆட்சிக்காலத்தில் ஒதுக்கப்பட்ட நிலக்கரிப் படுகைகள் உட்பட அனைத்தையும் ரத்து செய்ய வேண்டும் என உச்சநீதிமன்றத்தில் தொடரப்பட்ட வழக்குகளை உச்சநீதிமன்றம் விசாரித்து வருகிறது. இந்த வழக்கு விசாரணையில் ஆஜரான ஒன்றிய அரசின் தலைமை வழக்கறிஞர் ஜி.இ.வாஹன்வதி கூறியதாவது :-
"நாங்கள் (ஒன்றிய அரசு) எப்போதும் உரிய வழியில்தான் நிலக்கரிப்படுகைகளை ஒதுக்கீடு செய்தோம். ஆனால் கடந்த 1991-92ல் மின் உற்பத்தி நிலை சற்று மாற்றமடைந்திருந்தது. இந்நேரத்தில் மின் உற்பத்தியைப் பெருக்குவதற்கு தேவைகள் அதிகம் இருந்தது. இதனால் ஒதுக்கீட்டு விதிகளை அரசு மாற்றியிருக்கலாம். இந்த ஒதுக்கீட்டில் இன்னும்சரியாக நடந்திருக்க முடியும். தேசிய நல்லெண்ணத்தின் அடிப்படையிலேயே முடிவுகள் எடுக்கப்பட்டன. சில நேரங்களில் தவறாகவும் போயிருக்கலாம். நிகழ்வுகளில் தவறு நடந்திருக்கிறது என்பதை ஏற்றுக்கொள்கிறேன்"
தீர்ப்பு
இவ்வழக்கில் தீர்ப்பளித்த உச்சநீதிமன்ற தலைமை நீதிபதி ஆர்.எம்.லோதா தலைமையிலான அமர்வு 1993- 2004, 2006- 2013 காலகட்டத்தில் செய்யப்பட்ட 218  நிலக்கரிச் சுரங்க ஒதுக்கீடுகள் அனைத்தும் ரத்து செய்யவததாக தெரிவித்தது  .ரத்து செய்யப்பட்ட நிலக்கரிப் படுகைகளை வேறு நிறுவனங்களுக்கு ஒதுக்கீடு செய்வது குறித்து ஓய்வு பெற்ற உச்ச நீதிமன்ற நீதிபதி தலைமையில் குழு ஒன்றை அமைக்கலாம் எனவும் அரசுக்கு உச்ச நீதிமன்றம் யோசனை தெரிவித்துள்ளது.இது வெறும் பரிந்துரையே என்றும், இதைவிட சிறந்த திட்டம் இந்திய அரசிடம் இருக்குமேயானால் அதனை உச்சநீதிமன்றம் பரிசீலிக்கும் என்றும் உச்ச நீதிமன்றம் தெரிவித்தது. அதன் பின் செப்டம்பர் 2014இல் தீர்ப்பளித்த போது  218 சுரங்கங்களில், 214 சுரங்கங்களின் உரிமங்களை மட்டும் ரத்து செய்ய உத்தரவிட்டது.அல்ட்ரா மெகா பவர்  திட்டங்களுக்கு ஒதுக்கப்பட்டிருந்த 4 படுகைகள்  மட்டும் ரத்து செய்யப்படவில்லை.உரிமம் ரத்து செய்யப்பட்ட நிறுவனங்கள் 6 மாதங்களுக்குள் படிப்படியாக தங்களது செயல்பாட்டை நிறுத்த வேண்டும் என்று உச்சநீதிமன்றம் கெடு விதித்துள்ளது.மேலும், நிலக்கரியை வெட்டிஎடுக்க ஆரம்பித்த காலகட்டத்தில் இருந்து கணக்கிட்டு ஒரு டன் நிலக்கரிக்கு ரூ.295 அபராதமாக செலுத்த வேண்டும் என்றும்உச்சநீதிமன்றம் தீர்ப்பளித்தது.
வெளி இணைப்புகள்
பகுப்பு:இந்தியாவில் ஊழல் பகுப்பு:2012 நிகழ்வுகள் பகுப்பு:குற்றப் புலனாய்வு
எங்கிருந்தோ வந்தான்
எங்கிருந்தோ வந்தான் (Engirundho Vandhan) சந்தான பாரதி இயக்கத்தில், 1995 ஆம் ஆண்டு வெளியான இந்தியத் தமிழ் நகைச்சுவைத் திரைப்படமாகும். சத்யராஜ், ரோஜா, ஆம்னி, விஜயகுமார், ஜனகராஜ் மற்றும் பலர் நடித்துள்ளனர். வி. சுந்தரன் தயாரிப்பில், விஸ்வநாதன் - ராமமூர்த்தி இசை அமைப்பில், 15 ஜனவரி 1995 ஆம் தேதி வெளியானது. இந்தத் திரைப்படம், 1988 ஆண்டு வெளியான "சித்திரம்" என்ற மலையாளப் படத்தின் மறுஆக்கமாகும்.
நடிகர்கள்
சத்யராஜ், ரோஜா செல்வமணி, ஆம்னி, விஜயகுமார், சனகராஜ், கல்யாண் குமார், வினு சக்ரவர்த்தி, பானு சந்தர், தியாகு, ஆர். எஸ். சிவாஜி, கம்பர் ஜெயராமன், கவிதாலயா கிருஷ்ணன், எஸ். வி. ஷண்முகம், மோகன் ராமன், பரணி, சி. ஆர். சரஸ்வதி, பொன்வண்ணன்.
கதைச்சுருக்கம்
அமெரிக்காவில் வாழும் செல்வந்தர் விஸ்வநாதனின் (கல்யாண் குமார்) மகள் ராதா (ரோஜா செல்வமணி). விஸ்வநாதனின் நண்பன் மணிகண்டன் (ஜனகராஜ்) ராதாவை சென்னையில் வளர்த்து வந்தார். கௌதம் (பானு சந்தர்) என்ற வாலிபனை ராதா விரும்பினாள். அமெரிக்காவில் தன் தந்தை சொன்ன ஆண்மகனை திருமணம் செய்ய மறுத்து, மணிகண்டனின் உதவியுடன் கௌதமனுடன் திருமணம் செய்ய முடிவு செய்கிறாள் ராதா. ராதாவின் தந்தை மறுத்ததால், ராதாவிற்கு சொத்து எதுவும் இல்லை என்று தெரியவர, கெளதம் திருமணத்தை தடை செய்தான்.
சில நாட்களுக்கு பிறகு, தன் மகள் மற்றும் மருமகனை சந்திக்க வருகிறார் விஸ்வநாதன். அவரின் உடல்நிலை மிகவும் மோசமாக இருந்ததால், திருமணம் நின்றுபோனதை அவரிடமிருந்து மணிகண்டனும், ராதாவும் மறைத்துவிடுகிறார்கள்.
அந்த சூழ்நிலையை சமாளிக்க, கண்ணனை (சத்யராஜ்) ராதாவின் கணவராக நடிக்க ஏற்பாடு செய்கிறார் மணிகண்டன். இறுதியில், விஸ்வநாதனுக்கு உண்மை தெரியவந்ததா என்பதே மீதிக் கதையாகும்.
ஒலிப்பதிவு
விஸ்வநாதனும் - ராமமூர்த்தியும் 30 ஆண்டுகளுக்கு பின்னர் இணைத்து இப்படத்திற்கான பின்னணி இசையை அமைத்தனர். வாலி எழுதிய ஆறு பாடல்களும் ஒலித்தொகுப்பாக 1995 ஆம் ஆண்டு வெளியானது.
வெளியீடு
பாக்ஸ் ஆபீசில் இந்தப் படம் தோல்வியை தழுவியது.
மேற்கோள்கள்
பகுப்பு:1995 திரைப்படங்கள் பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
சோரயா அலேகோசி
சோரயா அலேகோசி (Soraya Alekozei) என்பவர்  ஒர்  ஆப்கானிய -செருமன் மொழி பெயர்ப்பாளர் ஆவார். முதுபெரும் படைத்துறை  அதிகாரியாக 2004 ஆம் ஆண்டு மற்றும் 2011 ஆம் ஆண்டுகளுக்கிடையில் ஆறு முறை ஆப்கானித்தானுக்கு செருமன் இராணுவம் சார்பாக அனுப்பி வைக்கப்பட்ட அனுபவசாலியாவார். . அலேகோசி இராணுவ ஒளிபரப்பில் பணியாற்றினார். உள்ளூர் அரசியல்வாதிகள் மற்றும் செருமன் சர்வதேச பாதுகாப்பு உதவிப் படை அதிகாரிகளுக்கு ஒரு மொழிபெயர்ப்பாளராக பணியாற்றினார். ஆப்கானித்தான் நாட்டின் காபூலில் இவர் ஒரு அனாதை இல்லத்தை நிறுவினார். அலோகோசி 2011 ஆம் ஆண்டு மே மாதத்தில் மேம்படுத்தப்பட்ட ஒரு வெடிக்கும் கருவியால் பலத்த காயமடைந்தார். பின்னர் 2014 ஆம் ஆண்டு அனுபவங்களைப் பற்றி ஒரு நினைவுக் குறிப்பை எழுதினார்.
ஆரம்ப கால வாழ்க்கை
அலேகோசி 1955 ஆம் ஆண்டு ஆப்கானித்தான் நாட்டு தலைநகரான காபூலில்  பிறந்தார். செருமனியுடனான இவரது முதல் கலாச்சாரத் தொடர்பு, மேற்கத்திய மனப்பான்மை கொண்ட இவருடைய தாத்தா மூலம் அமைந்தது. செருமனியின் ஆதரவுடன் நிறுவப்பட்ட அமானி உயர்நிலைப் பள்ளியில் இவருடைய தாத்தா படித்திருக்கிறார். இதனால் இருமொழி வல்லுநராக மாறியதால் பின்னர் ஆப்கானித்தான் அரசருக்கு ஓர் அதிகாரியாக இருந்தார். 18 ஆவது வயதில், இவர் தனது உறவினர் வாலியை மணந்தார். அவர் வெளிநாட்டில் படிக்கும் திட்டத்தில் பங்கேற்றார் என்பதால் தம்பதியினர் இருவரும் 1976 ஆம் ஆண்டில் தங்களது  படிப்புக்காக செருமனியில் உள்ள  பான் நகருக்கு இடம் பெயர்ந்தனர். அங்கு அவர்களின் முதல் இரண்டு மகன்கள் பிறந்தனர். வீட்டு நினைவின் காரணமாக இல்லறத்தில் சில காலம் அவதிப்பட்ட பிறகு, அவர்கள் மீண்டும் காபூலுக்குத் திரும்பினர். சிறிது காலத்திற்குப் பின்னர் 1979 ஆம் ஆன்டு நடைபெற்ற சோவியத் -ஆப்கன் போர் காரணமாக இவர்கள் டிசம்பர் மாதத்தில் செருமனிக்குத் திரும்பினர்.
தொழில்
அலேகோசி இடாய்ச்சு போசுட்டு பேங்கில் ரிசர்வு அதிகாரியாகப் பணிபுரிந்தார். இவர் தனது குழந்தைகளின் விருப்பத்திற்கு மாறாக 2004 ஆம் ஆண்டு இவர் பந்தேசுவர் எனப்படும் இராணுவத்தில்   சேர்ந்தார். அலேகோசி ஆப்கானித்தான் மற்றும் இராணுவ அதிகாரிகளுக்கிடையில் ஒரு மொழிபெயர்ப்பாளராக  மொழியப் பிரச்சினையை நடுநிலையாக்கினார் மற்றும் பிரான்சு யோசப் யங்கு  மற்றும் மார்க்கசு கினெப் ஆகியோருக்கு மொழி பெயர்ப்பாளராக இருந்தார். காபூலில் ஓர் அனாதை இல்லத்தை திறப்பதற்கு வழிவகுக்க நன்கொடைகளுக்காக  இவர் நிதி திரட்டினார் மற்றும் இது தொடர்பாக பரப்புரை செய்தார். தனது ஆறாவது மற்றும் இறுதி பணியமர்வின் போது அதாவது 2011 ஆம் ஆண்டு மே மாதம் 28 ஆம் தேதியன்று  அலேகோசி செருமன் இராணுவப் படையின் ஓர் உயர் அதிகாரியாக பதவியேற்றார். உள்ளூர் அரசியல்வாதிகள் மற்றும் செருமன் அதிகாரிகள் இடையே டலோகான் மாநாட்டில் ஒரு மொழிபெயர்ப்பாளராக இவர் பணியாற்றினார். மாநாட்டின் போது, 16 சக வீரர்களைக் கொன்ற ஒரு மேம்பட்ட வெடிகுண்டுத் தாக்குதலில் அலேகோசியும் காயமடைந்தார். இந்நிகழ்வுக்குப் பிறகு அலேகோசிக்கு முப்பத்து நான்கு அறுவை சிகிச்சைகள் செய்யப்பட்டன.
2014 ஆம் ஆண்டில், அலேகோசி தனது 2014 ஆம் ஆண்டின் அனுபவங்களைப் பற்றி ஒரு நினைவுக் குறிப்பை எழுதி வெளியிட்டார்: <cite class="citation book cs1">உல்சுடீன் மின்புத்தகங்கள். <cite class="citation book cs1">ISBN <cite class="citation book cs1">978-3-8437-0918-7  <cite class="citation book cs1">.
மேற்கோள்கள்
பகுப்பு:பெண் படைத்துறை அதிகாரிகள் பகுப்பு:வாழும் நபர்கள் பகுப்பு:1955 பிறப்புகள்
நியோடிமியம் டங்சுடேட்டு
நியோடிமியம் டங்சுடேட்டு (Neodymium tungstate) Nd2(WO4)3 என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். நியோடிமியமும் டங்சுடிக் அமிலமும் சேர்ந்து நியோடிமியம் டங்சுடேட்டு என்ற இந்த உப்பு உருவாகிறது. நீரேற்றப்பட்ட வெளிர் ஊதா நிற படிகங்களான இச்சேர்மம் தண்ணீரில் சிறிதளவு கரைகிறது.
பண்புகள்
நியோடிமியம் டங்சுடேட்டு ஒற்றைச் சரிவு படிக அமைப்பில் படிகத்தை உருவாக்குகிறது. இடக்குழு A 2/a, லட்டு மாறிலிகள் a = 1.151 nm, b = 1.159 nm, c = 0.775 nm மற்றும் β = 109.67 °.என்பவை இதன் அடையாள ஆள்கூறுகளாகும். எத்தனால் மற்றும் அசிட்டோனில் கரையாது ஆனால் தண்ணீரில் சிறிது கரையும். Nd2(WO4)3·9H2O என்ற மூலக்கூற்று வாய்ப்பாட்டால் விவரிக்கப்படும் ஒன்பது நீரேற்று சேர்மத்தை இது உருவாக்குகிறது.
மேற்கோள்கள்
பகுப்பு:நியோடிமியம் சேர்மங்கள்
விஸ்வரூபம்
விஸ்வரூபம் என்பது கீழுள்ள தகவல்களில் ஏதேனும் ஒன்றை குறிக்கலாம்.
அசிபிடர்
அசிபிடர் என்பது ஒரு பறவைப் பேரினம் ஆகும். இது அசிபித்ரிடே குடும்பத்தின் கீழ் வருகின்றது. இது கொன்றுண்ணிப் பறவைகளை உள்ளடக்கியுள்ளது. இதில் உள்ள பெரும்பாலான சிற்றினங்கள் வாத்துப்பாறுகள் அல்லது சிட்டுப்பாறுகள் என்று அழைக்கப்படுகின்றன. இவ்வினப் பறவைகளில் மற்ற இனங்களில் காணப்படும் கோரகோய்டு எனப்படும் ஒருவகைத் தோள்பட்டை எலும்பு இடைவெளிகள் காணப்படுவதில்லை. எனினும் இக்குடும்பத்தின் கீழ் வகைப்படுத்தப்பட்டுள்ள இரு பறவைகள் இந்த இடைவெளிகளைக் கொண்டுள்ளன.
வெளி இணைப்புகள்
பகுப்பு:பறவைப் பேரினங்கள்
தளங்கரை
தளங்கரை, இந்திய மாநிலமான கேரளத்தின் காசர்கோடு மாவட்டத்தில் உள்ள ஊர். இது காசர்கோடு மக்களவைத் தொகுதிக்கு உட்பட்டது.
சான்றுகள்
பகுப்பு:காசர்கோடு மாவட்டத்தில் உள்ள ஊர்களும் நகரங்களும்
கே. முத்துச்செழியன்
பேராசிரியர் முனைவர் '''கே. முத்துச் செழியன்''' பெரியார் பல்கலைக்கழகத்தின் ஐந்தாவது (மற்றும் நடப்பு) துணைவேந்தர். 2006 செப்டம்பர் முதல் இப்பதவியை வகித்து வருகிறார். இவர் இதன் முன்பு மதுரை காமராஜர் பல்கலைக்கழகத்தின் ஆற்றல் சுற்றுச்சூழல் மற்றும் இயற்கை வளங்கள் திணைக் களத்தின் தலைவராகவும் உயிரி ஆற்றல் துறையின் துறைத் தலைவராகவும் பணியாற்றியவர். பன்னாட்டு ஆற்றல் அமைவனத்திலும் உயிரியல் அறிவியலுக்கான தேசிய கழகத்திலும் ஆய்வு உறுப்பினராய்ச் செயல்பட்டு வருபவர்.
பகுப்பு:வாழும் நபர்கள் பகுப்பு:தமிழ்நாட்டுக் கல்வியாளர்கள்
ஒஸ்மா பெருங்கோவில்
ஒஸ்மா பெருங்கோவில் (Burgo de Osma Cathedral) என்பது மத்திய எசுப்பானியாவின், எல் பேர்கோ டி ஒஸ்மாவினில் (El Burgo de Osma) அமைந்துள்ள கோதிக் கட்டிடக்கலை அம்சத்துடன் கூடிய பெருங்கோவில் ஆகும். எசுப்பானியாவின் பாதுகாக்கப்பட்ட இடைக்காலக் கட்டிடங்களில் இதுவும் ஒன்றாகும். அத்துடன் 13 ஆம் நூற்றாண்டின் கோதிக் கட்டிடங்களுக்கு நல்லதோர் உதாரணமாக இதைக் கருதுகின்றனர். இதன் கட்டுமானப் பணிகள் 1232 ஆண்டு ஆரம்பித்து 1784 ஆம் ஆண்டு கட்டிமுடிக்கப்பட்டுள்ளன. இதன் கன்னிமடம் 1512 ஆம் ஆண்டு கட்டப்பட்டது. அத்துடன் கோபுரம் 1739 ஆம் ஆண்டு கட்டப்பட்டது. இது புனித மரியாளுக்குரித்தான பேராலயம் ஆகும்.
அருங்காட்சியகம்
இங்கு சமய ஓவியங்கள் பல காணப்படுகின்றன.
மேற்கோள்கள்
பகுப்பு:எசுப்பானியப் பேராலயங்கள்
கண்ணன் ஒரு கைக்குழந்தை
கண்ணன் ஒரு கைக்குழந்தை 1978 ஆம் ஆண்டு வெளிவந்த தமிழ்த் திரைப்படமாகும். என். வெங்கடேஷ் இயக்கத்தில் வெளிவந்த இத்திரைப்படத்தில் சிவகுமார், சுமித்ரா மற்றும் பலரும் நடித்திருந்தனர்.
மேற்கோள்கள்
பகுப்பு:1978 தமிழ்த் திரைப்படங்கள்‎ பகுப்பு:சிவகுமார் நடித்த திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சுருளி ராஜன் நடித்த திரைப்படங்கள்
புர்ஹான்பூர்
புர்ஹான்பூர் (Burhanpur) நகரம் இந்தியாவின் மத்தியப் பிரதேசம் மாநிலத்தில் புர்ஹான்பூர் மாவட்டத்தில் அமைந்துள்ளது. இது புர்ஹான்பூர் மாவட்டத்தின் தலைநகர் ஆகும். இந்நகரம் தப்தி ஆற்றின் வட கரையில் அமைந்துள்ளது. போபால் நகரிலிருந்து 340 கிலோமீட்டர்கள் தென்மேற்குத் திசையிலும், மும்பை நகரிலிருந்து 540 கிலோமீட்டர்கள் வடகிழக்குத் திசையிலும் அமைந்துள்ளது. இந்நகரானது ஒரு நகராட்சியாகும். இது மத்தியப் பிரதேச மாநிலத்தின் வடமேற்குப் பகுதியில் அமைந்துள்ளது.
இதையும் பார்க்கவும்
பகுப்பு:மத்தியப் பிரதேசத்திலுள்ள மாநகரங்கள்
தேசிய நீர்வழி 3 (இந்தியா)
வெஸ்ட் கோஸ்ட் கால்வாய் அல்லது தேசிய நீர்வழி 3 இந்தியாவின் தேசிய நீர்வழிகளில் ஒன்று. இது 1993ல் ஒரு தேசிய நீர்வழியாக அறிவிக்கப்பட்டது. கேரளாவில் கொல்லத்தில் இருந்து கொட்டபுரம் வரை நீண்டு செல்கிறது. ஆழப்படுத்தும் பணி முடிந்துவிட்ட இக்கால்வாய் சுற்றுலா சாத்தியமான பகுதியாக உள்ளது. மேலும் 24 மணி நேரமும் பயன்படுத்தப்படும் தேசிய நீர்வழியாக உள்ளது.
கால்வாய் பகுதிகள்
பகுப்பு:இந்தியாவில் போக்குவரத்து
திருவிடைமருதூர் ஊராட்சி ஒன்றியம்
திருவிடைமருதூர் ஊராட்சி ஒன்றியம், தமிழ்நாட்டின் தஞ்சாவூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். திருவிடைமருதூர் ஊராட்சி ஒன்றியம் நாற்பத்து எட்டு ஊராட்சி மன்றங்களைக் கொண்டுள்ளது. திருவிடைமருதூர் வட்டத்தில் அமைந்த இந்த ஊராட்சி ஒன்றியத்தின் வட்டார வளர்ச்சி அலுவலகம், திருவிடைமருதூரில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருவிடைமருதூர் ஊராட்சி ஒன்றியத்தின் மொத்த மக்கள் தொகை 1,33,215 ஆகும். அதில் பட்டியல் இன மக்களின்  தொகை 30,794 ஆக உள்ளது. பட்டியல் பழங்குடி மக்களின் தொகை 107 ஆக உள்ளது.
ஊராட்சி மன்றங்கள்
திருவிடைமருதூர் ஊராட்சி ஒன்றியத்தில் உள்ள 48 ஊராட்சி மன்றங்களின் விவரம்;
மேற்கோள்கள்
பகுப்பு:தஞ்சாவூர் மாவட்ட ஊராட்சி ஒன்றியங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எசுப்பானியம்
எசுப்பானிய மொழி (español) அல்லது ஸ்பானிய மொழி' அல்லது எசுப்பான்யால் மொழி (ஆங்கிலம்: Spanish language) ரோமானிய மொழிகள் குடும்பத்தில் உள்ள ஒரு மொழியாகும். இது எசுப்பானியத்திலும் (ஸ்பெயினிலும்), தென்னமெரிக்க நாடுகளிலும் பெருவாரியாக பேசப்படும் மொழியாகும். ஐக்கிய அமெரிக்காவின் தென் மாநிலங்களிலும் பரவலாகப் பேசப்படுகின்றது. இம்மொழியை உலகில் ஏறத்தாழ 350 மில்லியன் மக்கள் பேசுகிறார்கள். உலகில் 21 நாடுகளில் அரச அலுவல் மொழியாக உள்ளது.
வரலாறு
எசுப்பானிய மொழி இலத்தீன் மொழியில் இருந்து கிளைத்த ஒரு மொழியாகும். ரோமன் பேரரசு திளைத்து இருந்த காலத்தில் (கி.மு 200-கி.பி 150), ரோமானியர் படையெடுத்து ஐபீரிய மூவலந்தீவுப் பகுதிகளில் (இன்றைய எசுப்பானியாவும் போர்த்துகலும் ஆகும்) வென்ற நாடுகளில் அன்று பரவிய பேச்சு வழக்கு இலத்தீன் (Vulgar Lain) மொழிவழி இம்மொழி தோன்றியது. பேச்சு வழக்கு இலத்தீன் மொழியானது பெரும்பாலும் படையாட்களும், வணிகர்களும் மற்ற குடியேறிய பொதுமக்களும் பேசிய மொழியாகும். இது கற்றவர்களின் செம்மொழியாகிய இலத்தீனில் இருந்து மாறுபட்டது. எசுப்பானிய மொழி குடியேற்ற வாதக் காலத்தில் (~ கி.பி. 1500) அமெரிக்கக் கண்டங்களுக்குப் பரவியது. இன்று இம்மொழி 21 நாடுகளின் ஏற்பு பெற்ற அலுவல் மொழியாகப் பயன்படுகின்றது. ஏறத்தாழ 322 மில்லியன் முதல் 400 மில்லியன் மக்கள் இம்மொழியைப் பேசுவதாகக் கணக்கிடப்பட்டுள்ளது. உலகில் அதிகம் பேசப்படும் மொழிகள் வரிசையில் இது ஐந்தாமிடத்தில் இருக்கிறது. ஐக்கிய நாடுகள் அவையின் ஏற்பு பெற்ற ஆறு மொழிகளில் இதுவும் ஒன்று. ஐரோப்பாவில் எசுப்பானியாவில் பேசப்படும் மொழி காஸ்ட்டில்லியன் என்றும் தென் அமெரிக்கா வில் பேசப்படும் எசுப்பானிய மொழியை அமெரிக்க எசுப்பானிய மொழி என்றும் குறிப்பிடப்படுகின்றது.
மொழி அமைப்புகள்
எசுப்பானிய மொழி உலகிலேயே ஒலிப்பொழுக்கம் (phonetic) மிக்க மொழிகளில் ஒன்றாகும். எழுத்துக்கூட்டல்களைக் கொண்டு சொற்களை எளிதாகவும் துல்லியமாகவும் ஒலிக்கலாம்.
எசுப்பானிய மொழியின் நெடுங்கணக்கு அல்லது அகரவரிசை
எசுப்பானிய மொழியில் மொத்தம் 29 எழுத்துக்கள் உள்ளன. அவையாவன:
அகர வரிசையில் உள்ள எழுத்துக்களும் அவைகளின் பெயர்களும் கீழே கொடுக்கப்பட்டுள்ளன. தலைப்பு எழுத்துவகை, சிறிய எழுத்துவகை ஆகிய இரண்டும் காட்டப்பட்டுள்ளன. பிறைக்குறிகளுக்கிடையே கொடுக்கப்பட்டுள்ளவை அனைத்துலக ஒலியன் குறிகள் ஆகும். k, w ஆகிய இரண்டும் வேற்றுமொழிகளில் இருந்து கடனாகப் பெற்ற சொற்களில் மட்டும் வழங்குவன.
உயிரொலிகள் உயிரெழுத்துகள்
இம்மொழியில் ஐந்து உயிரொலிகள் (உயிரெழுத்துக்கள்) உள்ளன.
மெய்யொலிகள் மெய்யெழுத்துகள்
எசுப்பானிய மொழியின் அகரவரிசையில் உள்ள 29 எழுத்துக்களுள் 5 உயிரொலிகளும், வேற்றுமொழி சொற்களில் மட்டும் பயன்படும் w என்னும் எழுத்தும் நீங்கலாக மொத்தம் 23 மெய்யொலி எழுத்துக்கள் உள்ளன (y என்னும் எழுத்தை மெய்யெழுத்தாகக் கொண்டால்). அவற்றுள் ஈரெழுத்து கூட்டங்களாகிய ch மற்றும் ll ஆகிய இரண்டும் எசுப்பானிய மொழியில் தனி மெய்யெழுத்துக்களாகக் கருதப்படுகின்றன. மெய்யெழுத்துக்களில் n என்னும் எழுத்து வேறு ñ என்னும் எழுத்து வேறு.
மெய்யொலிகளில் ஆங்கிலத்தில் இல்லாத 4 ஒலிகள் உண்டு.
அவையாவன:
எசுப்பானிய மொழி ஒலியன்கள்
எசுப்பானிய மொழி ஒலியன்களை கீழ்க்காணும் அட்டவணையில் காணலாம்.